La cołònia de ła corona britànega , conosesta anca inte el XVII secoło cofà Cołònia reałe , el ze sta un tipo de aministrasion cołoniałe del Regno de Gran Bretagna e dopo de l'Inpero britànego. Le cołònie de ła corona, o reałi, łe zera aministrae da un goernatore nomenà dal monarca. Da ła metà del XIX secoło, el sovran el ghea nomenà i goernatori reałi drio el consejo del Segretàrio de Stato par łe Cołònie. La prima "Cołònia reałe" ła ze sta ła Cołònia de ła Virginia, inte i atuałi Stati Unii. L'espresion ła ghea continuà vegner doparada finmente al 1981, co che ła nova leje su ła nasionałità britànega ła ghea reclasifegà łe cołònie britaneghe restanti cofà "Dipendense britàneghe" . Dal 2002 sti cuà i ze conosesti cofà "Teritori britàneghi de oltremare" . Partindo dal 1918, i zera susistii tipi de cołònie de ła corona, co vari gradi de autonomia: Cołònie de ła corona che łe gaveva una o du càmare lejislative, formae da menbri nomenai da ła Corona e da racuanti raprezentanti ełezesti localmente. Cołònie de ła corona che łe gaveva conseji formai da menbri nomenai da ła Corona, co racuanti menbri nomenai in raprezentasion de ła popołasion locałe. Cołònie de ła corona che łe gaveva menor autonomia.